Boris Plotnikov

Boris Grigorjevitsj Plotnikov (russisk: Борис Григорьевич Плотников; født 2. april 1949 i Nevjansk i Sovjetunionen, død 2. desember 2020 i Moskva) var en sovjetisk og russisk skuespiller.

Biografi
Plotnikov ble født i byen Nevjansk, der faren arbeidet som mekaniker og moren som maskinteknolog. Noen få år senere flyttet familien til Novouralsk. Der gikk han på skole nr. 57. Han tok eksamen fra teaterskolen i Sverdlovsk (1970, Jurij Zhigulskijs kurs) og Ural statsuniversitets filologiske fakultet (1983).

Hans karriere begynte i 1970 på teateret, og i 1977 i filmen, og han ble pensjonist i 2019. Plotnikov spilte i over sytti filmer og fjernsynsserier. 

Hans best kjente roller var som Sotnikov i dramafilmen Oppstigningen (Восхождение, 1977, redigert av Larisa Sjepitko), som Nikolai Starobogatovs sønn i kriminalfilmen Den kalde sommeren i 1953 (Холодное лето пятьдесят третьег; 1988) og som Ivan Arnoldovitsj Bormental i science fiction-filmen (for fjernsyn) En hunds hjerte (Собачье сердце, 1988).

Plotnikov døde 2. desember 2020 i Moskva av covid-19 i en alder av 71 år.

Referanser

Eksterne lenker 
 
 

Russiske skuespillere
Personer fra Nevjansk rajon
Personer fra Novouralsk
Dødsfall relatert til covid-19 i Russland
Skuespillere ofre for covidpandemien